S-a deschis primul patinoar pe plajă din Europa, chiar la noi în țară.
E primul patinoar de acest gen din Europa. Patinoarul a costat câteva sute de mii de euro și a fost gata în două luni. O oră pe patinoar costă 50 de lei, iar patinele sunt incluse.
Dacă ajungi la mare, poți să și patinezi pe plajă. La Olimp a fost inaugurat primul patinoar de acest gen din Europa. E o raritate și în lume. A costat câteva sute de mii de euro și a fost gata în două luni. Poate fi folosit cât timp temperatura e între minus 40 de grade și plus 40 de grade. O oră de distracție costă 50 de lei, iar patinele – unele speciale – sunt incluse.Cristian Floare, manager patinoar: "Este primul în Europa și în momentul când a fost achiziționat de noi era al treilea în lume. Este deschis și publicului larg, adică nu neaparat celor cazați la noi în complex. Patinele de gheață au un șanț, un canal pe mijloc, deci diferă de patinele pentru nailonul nostru, pentru plasticul nostru, de aceea nu vor fi permise."Alexandru Gârbaci, turist: "Mi se pare o idee inedită și locul este fantastic, este foarte frumos, se vede marea și e așezat așa pe o colină, e nemaipomenit din punctul meu de vedere.".